Nafarroako Parlamentuko Mahaiak, 2018ko urtarrilaren 15ean egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Maiorga Ramírez Erro jaunak aurkeztutako galdera, Nafarroako Gobernuak lindano-hondakinen maparik ote duen jakitekoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2018ko urtarrilaren 15ean

Lehendakaria: Ainhoa Aznárez Igarza

GALDERAREN TESTUA

EH Bildu Nafarroa talde parlamentarioko foru parlamentari Maiorga Ramírez Erro jaunak, Legebiltzarreko Erregelamenduan ezarritakoaren babesean, honako galdera hau aurkezten du, Nafarroako Gobernuak idatziz erantzun dezan:

Iragan urtarrilaren 10ean Nafarroako Parlamentura etorri ziren Ekologistak martxan elkartearen ordezkariak, lindanoak osasun publikorako dakartzan arriskuez eta lindanoaren produkzioan sortzen diren hondakinei emandako tratamendu ezegokiaz informatzeko. Adierazi zutenez, lindano-hondakinen bi gune detektatu dira gutxienez ere, Iguzkitzan eta Vianan. Horri buruz, parlamentari honek honako hau jakin nahi du:

• Nafarroako Gobernuak ba al du lindano-hondakinen kokalekuen maparik?

• Zer tratamendu eman zaie leku horiei, eta zer jarduketa egin nahi dira?

Iruñean, 2018ko urtarrilaren 11n

Foru parlamentaria: Maiorga Ramírez Erro